summary: سندھ ہائیکورٹ کا انڈیکس انجماد کے خاتمے کیخلاف 16 دسمبر تک حکم امتناعی فیصلہ چیلنج کریں گے ایس ای سی پی
text: کراچیلاہور ان لائنکامرس رپورٹر سندھ ہائی کورٹ نے ایس ای سی پی کی جانب سے سٹاک مارکیٹ انجماد ختم کرنے کے فیصلے کے خلاف 16 دسمبر تک حکم امتناعی جاری کر دیا ایس ای سی پی نے عدالت کے فیصلے پر عملدرامد کرنے کے ساتھ ساتھ فیصلے کو چیلنج کرنے کا بھی اعلان کر دیا سندھ ہائی کورٹ نے کراچی سٹاک ایکس چینج کے سو سے زائد بروکرز کی جانب سے کیے جانے والے دیوانی کے دعوے کے بعد سیکیورٹیز اینڈ ایکس چینج کمیشن کی جانب سے کراچی سٹاک مارکیٹ کھولنے اور فلور ہٹانے کے حکم کو 16 دسمبر تک معطل کردیا ہےمنیر اے ملک ایڈوکیٹ نے کراچی اسٹاک ایکسچینج کے سو سے زائد اسٹاک بروکرز کی طرف سے دیوانی دعوے میں موقف اختیار کیا کہ مارکیٹ بند ہونے سے پہلے تک ساڑھے گیارہ ارب روپے کی بدلہ فنانسنگ سیٹلمنٹ ہونا باقی تھی اگر مارکیٹ سپورٹ فنڈ انے سے پہلے فلور ہٹایا گیا تو بروکرز اور چھوٹے سرمایہ کاروں کو ساٹھ کروڑ روپے یومیہ نقصان ہوگا سندھ ہائی کورٹ کے جسٹس گلزار احمد نے اپنے چیمبر میں اس دعوے کی سماعت کی اور عبوری حکم امتناعی جاری کرتے ہوئے سماعت 16 دسمبر تک ملتوی کردی دریں اثناء ایس ای سی پی کے چیئرمین رضی الرحمان نے کہا کہ سیکیورٹیز اینڈ ایکس چینج کمیشن عدالتی فیصلے پر عمل کرتے ہوئے اس کو چیلنج بھی کرے گا انہوں نے مزید کہا کہ اس فیصلے کا اطلاق صرف کراچی اسٹاک ایکس چینج پر ہوتا ہے جبکہ اسلام اباد اور لاہور اسٹاک ایکس چینجز کو 15 دسمبر سے فلور انجماد ختم کرنا ہوگاجبکہ لاہور سٹاک ایکسچینج کے ممبران نے سیکورٹیز اینڈ ایکسچینج کمشن پاکستان کے 15دسمبر کو فلور کھولنے کے فیصلے کے خلاف لاہور ہائی کورٹ میں رٹ پٹیشن دائر کرنے کا فیصلہ کیا ہے ذرائع کے مطابق لاہور سٹاک ایکسچینج کے 26ممبران نے رٹ پٹیشن دائر کرنے کی درخواست دستخط کئے ہیں